《内顾诗二首 其二》
魏晋·潘岳

独悲安所慕，人生若朝露。绵邈寄绝域，眷恋想平素。

尔情既来追，我心亦还顾。形体隔不达，精爽交中路。

不见山上松，隆冬不易故。不见陵涧柏，岁寒守一度。

无谓希见疏，在远分弥固。

作者简介：潘岳（公元247年～公元300年）即潘安，西晋著名文学家。字安仁，汉族，河南荥阳中牟（今河南郑州中牟大潘庄）人，出生于河南巩县（今河南郑州巩义）。潘安之名始于杜甫《花底》诗“恐是潘安县，堪留卫玠车。”后世遂以潘安称焉。